Olen kuluttaja, kuinka paljon saan kuljettaa nestekaasua henkilöautossa?
VAK-määräykset eivät koske kuluttajien itse suorittamia kuljetuksia, kun vaaralliset aineet on pakattu vähittäismyyntiä varten ja tarkoitettu henkilökohtaiseen tai kotitalouden käyttöön. Nestekaasun kohdalla tämä tarkoittaa sitä, että vähittäismyyntipakkauksissa nestekaasua saa periaatteessa kuljettaa rajattoman määrän.

Yleisesti vaarallisia aineita kuljetettaessa on kuitenkin noudatettava tarvittavaa huolellisuutta ja varovaisuutta ottamalla huomioon kuljetettavan aineen laji, määrä ja kuljetusmuoto.

Muissa kuin yksityisten henkilöiden suorittamissa kuljetuksissa on noudatettava soveltuvin osin VAK-säädöksiä ja -määräyksiä.
fi
Olen kuluttaja, kuinka paljon saan kuljettaa palavia nesteitä omalla autolla?
VAK-määräykset eivät koske kuluttajien itse suorittamia palavien nesteiden kuljetuksia, kun nesteitä kuljetetaan yksityishenkilön täyttämissä tai yksityishenkilöä varten täytetyissä uudelleentäytettävissä astioissa, esim. kanisteri tai jerrykannu. Palavan nesteen kokonaismäärä ei saa kuitenkaan ylittää 60 litraa yksittäisessä astiassa ja 240 litraa kuljetusyksikössä. Valitse kuljetukseen UN-tyyppihyväksytty pakkaus, kuten esimerkiksi UN-merkinnällä varustettu kanisteri, jonka tiedoista käy ilmi sen soveltuvuus kyseiselle polttoaineelle.

 Vaarallisten aineiden IBC-pakkauksia, suurpäällyksiä tai säiliöitä ei ole tarkoitettu kuluttajien kuljetettavaksi.  Muissa kuin yksityisten henkilöiden suorittamissa kuljetuksissa on noudatettava soveltuvin osin VAK-säädöksiä ja -määräyksiä.
fi